पाएं अपने शहर की ताज़ा ख़बरें और फ्री ई-पेपरडाउनलोड करें
कस्बा शहर चंबल-नादौती परियोजना के तहत 15 मई से 30 गांवों मेंचंबल के पानी की आपूर्ति शुरू किए जाने को लेकरतेज गति से काम किया जा रहा है।इसकी व्यवस्थाओं को जानने के लिए जन स्वास्थ्य अभियांत्रिकी विभाग के अधिशासी अभियंता आशाराम मीणा ने संवेदक के कार्मिकों की टीम के साथ दर्जनों गांवों का दौरा किया। उन्होंने ठेकेदार तथा विभाग के कार्मिकों को निर्धारित समय अवधि तक काम पूरा करके पेयजल आपूर्ति के निर्देश दिए।
अधिशासी अभियंता मीणा ने बालाखेड़ा, कैमरी, ढहरिया, नयापुरा कस्बा शहर आदि गांवों में दौरा करके जलाशयों मे पानी चढाने की प्रक्रिया की जांच की। साथ ही उच्च जलाशयों से जुड़े कैमरी,जगनकापुरा, बाड़ाबाजिदपुर, होदाहेली,इब्राहिमपुर ,नयापुरा, बड़ागांव, बालाखेड़ा सहित सम्बद्ब गांवो मे मौके पर पहुंच कर पाइप लाईनो मे लीकेज को देखा। उन्होंने इन दिनों समस्या ग्रस्त कस्बा शहर मे किले की तलहटी मे स्थित सतही जलाशय के निरीक्षण के साथ गांव मे स्थापित सार्वजनिक नलो सेपानी की सप्लाई व्यवस्था का जायजा लिया।
30 गांवों को मिलेगा फायदा
मीना ने बताया कि 15 मई तक नादौती क्षेत्र के 20 गांव व सोप क्षेत्र के 10 गांवो मे पेयजल मुहैया कराने का लक्ष्य है इसके लिए कार्मिकों की टीम दिन रात जुटी हुई है । उपखंड के एक दर्जन से अधिक गांवो मे निर्मित जलाशयों मे पानी पहुंचाकर पाइप लाईनो की टैस्टिंग का कार्य किया जा रहा है। अब 30 और गांवो मे 15 मई तक पानी पहुंचाने के तेजी से प्रयास किए जा रहे है । निरीक्षण के दौरान कस्बा शहर के सरपंच राजेंद्र सिंह राजावत,भंवर सिहं किलेदार,गजेन्द्र सिंह भी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn